Cheika: Leeus is lammers ter slagting | Netwerk24
Cheika: Leeus is lammers ter slagting
21 April 2017 11:35
Michael CheikaFoto: Getty Images
Michael Cheika, die Wallabies se afrigter, het as ’n reël min tyd vir die All Blacks, maar selfs hy glo dat die Britse en Ierse Leeus ’n drag slae op hul toer van Nieu-Seeland gaan kry.
In ’n onderhoud met die Daily Telegraph sê Cheika dat hy nie die Leeus se groep ontleed het nie, maar hy twyfel in elk geval of hulle die reeks van drie toetse kan wen.
“Nieu-Seeland se spelpeil is puik, so dit gaan ’n baie spesiale poging verg om hom op eie bodem te klop,” sê Cheika.
Hy sê dat hy ondanks sy afkeur in die All Blacks hulle sal ondersteun.
“Ek sal meer gefokus wees op wat ons hier doen, maar al is ons vyande met Nieu-Seeland, sal my lojaliteite altyd by ’n span van die Suidelike eerder as die Noordelike Halfrond lê,” sê Cheika.
My lojaliteite sal altyd by ’n span van die Suidelike eerder as die Noordelike Halfrond lê.
Australië is op 19 Augustus in Sydney die All Blacks se eerste teenstander ná afloop van die reeks teen die Leeus. Cheika gaan nie akkoord met die siening dat die All Blacks teen daardie tyd dalk uitgeput sal wees nie.
In 2013 het die Wallabies ná hul reeksnederlaag van 1-2 teen die Leeus hul eerste toets daarna – ’n Bledisloe-kragmeting met die All Blacks – met 29-47 verloor.
“Ek dink Nieu-Seelandgesê.
“Daar is niks beter nie as om taai rugby te speel Ek weet nie wat in 2013 gebeur het nie, maar in my opinie is daar niks beter as taai wedstryde om jou te slyp nie,” sê hy. - stuff.nz
Meer oor: Michael Cheika | Sydney
Cheika glo Aussies kán die All Blacks rol
Cheika wil Beale met senior rol teruglok